Grand Brilliance

Grand Brilliance Sdn. Bhd. (digayakan sebagai gb dalam huruf kecil) ialah sebuah syarikat penerbitan televisyen dan filem Malaysia. Ditubuhkan pada 1995, ia merupakan sebuah syarikat wayang gambar terbesar negara yang menerbitkan dan memasarkan produk filem, drama, telefilem dan iklan. Ia merupakan anak syarikat milik penuh konglomerat media Malaysia, Media Prima Berhad dan telah menerbitkan filem-filem Melayu dengan kutipan tertinggi sepanjang zaman.

Sejarah

Grand Brilliance ditubuhkan pada 1995 sebagai unit hiburan TV3 & TV9 dan kemudiannya menjadi anak syarikat milik Media Prima Berhad. Biarpun ketika itu masih baru sebagai pemain dalam industri perfileman Malaysia, Grand Brilliance sendiri menjadi pesaing utama kepada syarikat filem utama seperti Skop Productions, Metrowealth Movies Production, KRU Studios dan Tayangan Unggul Strateginya ialah untuk mencerminkan trend dan selera terkini penonton untuk membuktikan menjadi berjaya bermula pada 1995 dengan julat filem yang disasarkan kepada penonton arus perdana dengan rangkaian genre filem dari aksi, komedi, seram, romantik, seisi keluarga dan keagamaan. Filem-filem terbitan Grand Brilliance pada 1995 telah mendapat sambutan dan maklumbalas positif daripada penonton dan pengkritik filem dengan filem-filem seperti Sayang Salmah (1995), Puteri Impian (1997), Gemerlapan (1997), Baginda (1997), Senario The Movie (1999).

Tahun 2000 dan 2016 menyaksikan zaman kegemilangan Grand Brilliance dari segi kutipan pecah panggung. Dalam tempoh ini, filem-filem terbitan Grand Brilliance telah menduduki carta kutipan pecah panggung di Malaysia yang lazimnya meraih purata 70% pasaran filem tempatan (tidak termasuk filem asing). Kebanyakan filem dengan kutipan tertinggi sepanjang zaman dalam sejarah Malaysia juga diterbitkan bersama oleh Grand Brilliance. Filem-filem terbitan syarikat ini juga menerima pujian dalam tempoh ini ialah  Leftenan Adnan (2000), Anak Mami The Movie (2002), Lang Buana (2003), Buli (2004), Senario XX (2005), Evolusi KL Drift (2008) Raya Tak Jadi! (2011), KIL (2013),.

Pada tahun 2014, filem cetera Grand Brilliance telah menguasai semua penamaan calon 5 Teratas bagi Filem Terbaik di Festival Filem Malaysia ke-26 (FFM 26). Grand Brilliance juga menguasai semua lima tempat pencalonan untuk Pengarahan Terbaik, Lakon Layar Terbaik, Suntingan Terbaik dan Bunyi Terbaik.

Syarikat itu bergabung dengan satu lagi anak syarikat Media Prima, Primeworks Studios pada tahun 2019 bagi mewujudkan syarikat pelesenan, penerbitan dan pengedaran baharu di bawah nama Primeworks Studios.

Pengedaran filem
Grand Brilliance mengedarkan semua filem-filem serta filem yang dihasilkan oleh syarikat-syarikat penerbitan yang lain. Dalam tahun-tahun kebelakangan ini, berikutan populariti filem bebas, Grand Brilliance mencipta bahagian baru yang akan menampung pasaran-pasaran nic, mereka ialah Alternate Studios dan Lightbulb Pictures. Antara 2005 hingga 2008, Alternate Studios menerbitkan empat filem Salon, Cinta Sepi dan Budak Kelantan. Pada tahun 2009, GB mengedarkan filem animasi Malaysia 3D pertama terbitan Les' Copaque Production, Geng: Pengembaraan Bermula dan berjaya mendapat kutipan komersial sebanyak RM6.2 juta. Pada 2013, Lighbulb menerbitkan filem pertama, Pecah yang mencecah kutipan sebanyak RM 170,000. Pada tahun 2016 pula, filem BoBoiBoy: The Movie terbitan Animonsta Studios dan edaran bersama Primeworks Studios dan GB menjadikan filem dengan kutipan tertinggi bagi penerbitan dan edaran GB iaitu sebanyak RM15.8 juta dan rekod itu bakal kekal kerana GB tidak lagi aktif dalam penerbitan dan pengedaran.

Penerbitan televisyen
Selain menerbitkan filem, Grand Brilliance turut aktif menerbitkan drama telemovie televisyen untuk TV3 dan TV9, dengan hasil kerjasama daripada Primeworks Studios dan beberapa syarikat penerbitan lain.

Filemografi

Filem

Telefilem

Televisyen

Lihat juga
 Media Prima Berhad
 Primeworks Studios

Rujukan

Pautan luar

Syarikat penerbitan filem Malaysia
Syarikat yang ditubuhkan pada 1995
Syarikat penerbitan televisyen Malaysia
Penubuhan 1995 di Malaysia
 
Syarikat yang dibubarkan pada 2019
Pembubaran 2019 di Malaysia